Нацыянальны інстытут спадчыны

Нацыяна́льны інстыту́т спа́дчыны (, NID) — польская дзяржаўная ўстанова культуры, якая падпарадкоўваецца Міністэрству культуры і нацыянальнай спадчыны.

Місіяй інстытута з'яўляецца стварэнне асноў для ўстойлівай аховы культурнай спадчыны шляхам збору і распаўсюджвання ведаў пра помнікі, вызначэння стандартаў іх аховы і кансервацыі, а таксама фарміравання грамадскай свядомасці з мэтай захавання культурнай спадчыны Польшчы для будучых пакаленняў. Інстытут выдае штоквартальны часопіс «Ochrona Zabytków».

 Гісторыя 
Інстытут з'яўляецца правапераемнікам Цэнтра дакументацыі помнікаў (), створанага ў 1962 годзе.

У 2002 годзе ў выніку аб'яднання Цэнтра дакументацыі помнікаў і Цэнтра аховы гістарычнага ландшафту быў створаны Нацыянальны цэнтр даследавання і дакументацыі помнікаў (, KOBiDZ). 1 студзеня 2011 года KOBiDZ змяніў назву на Нацыянальны інстытут спадчыны. У 2024 годзе НІС быў аб'яднаны з Нацыянальным інстытутам кансервацыі помнікаў у адну ўстанову пад той жа назвай.

Інстытут мае тэрытарыяльныя аддзелы ва ўсіх 16 ваяводствах, а таксама палявыя майстэрні ў Тшэбінах, Замасці і парку Мускаў у Ленкніцы.

 Дзейнасць 
Інстытут выконвае наступныя задачы:
 Вядзе рэестр помнікаў і агульнапольскі ўлік помнікаў.
 Улічвае археалагічныя даследаванні, якія праводзяцца на тэрыторыі краіны.
 Маніторыць стан захаванасці помнікаў і аналізуе пагрозы для іх.
 Распрацоўвае і падтрымлівае агульнапольскую геапрасторавую базу даных аб помніках (у тым ліку партал zabytek.pl).
 Каардынуе працэдуру надання аб'ектам статусу Помніка гісторыі.
 Каардынуе працэдуры, звязаныя з унясеннем аб'ектаў у Спіс сусветнай спадчыны ЮНЕСКА, і вядзе Нацыянальны спіс нематэрыяльнай культурнай спадчыны.
 Арганізуе Еўрапейскія дні спадчыны ў Польшчы.

 Дырэктары 
 Паўліна Фларыяновіч (2010—2013)
 Малгажата Разбіцка (2013—2017)
 Барташ Скальдаўскі (2018—2021)
 Катажына Залясінска (2022—2024)
 Марлена Хапах (з 2024)

 Крыніцы 

 Спасылкі 


 Партал zabytek.pl
 Старонка Еўрапейскіх дзён спадчыны

Катэгорыя:Арганізацыі Варшавы
Катэгорыя:Культурныя арганізацыі Польшчы
Катэгорыя:Ахова гісторыка-культурнай спадчыны ў Польшчы